બે દિવસ પહેલાં કુલદીપ જે હોટલમાં રહેતો હતો તે હોટલના રૂમમાંથી ગળાફાંસો ખાધેલી હાલતમાં તેનો મૃતદેહ મળી આવ્યો હતો. આ અંગે તેના પરિવારજનોને જાણ કરાતાં તેઓ ગોવા દોડી ગયા હતા. તેના પરિવારજનોએ આક્ષેપ કર્યો હતો કે જે હોટલમાં કુલદીપ ઇન્ટર્નશિપ કરતો હતો તે હોટલના સ્ટાફ દ્વારા તેને માનસિક અને શારીરિક ત્રાસ અપાતો હતો. આ ઉપરાંત વડોદરાના બે મિત્રો હતા જે અન્ય જગ્યાએ કામ કરે છે. ગોવામાં તે મિત્રોએ ડ્રગ્સ વેચવા માટે દબાણ કરતા હતા. કુલદીપે ડ્રગ્સના વેચાણનાં દબાણ તથા માનસિક ત્રાસથી કંટાળી આપઘાત કર્યો હોવાના આક્ષેપ પરિવારજનોએ કર્યા છે. પરિવારજનોના જણાવ્યા મુજબ આ અંગે પોલીસ ફરિયાદ પણ કરવામાં આવશે.